Vizêr çarçeweya operasyonê qirkerdişê sîyasî yê vera HDK, HDP û komeleya GOÇÎZDERî de bajaranê cîya cîyayan de bi desan kesî ameyî destbendkerdene.
Çewlîg zî bajaranê ke operasyon ame kerdene ra yew bi. Polîsan çarçeweya operasyonî de dewe Xiraba de eşt keyeyê Hemsereka verêna a HDPyî ya Çewlîgî Saadete Firat ser û a destbend kerde.
Saadete Firat nêweşa kanserî ya û xeylêk wexto kemoterapî vînena. Firate verî ameye berdene Mudirîya Asayîşî ya Bajarî û dima ra rixmê nêweşîya ci ya girane şawîyaye Tekirdag.
